CELEX: 32021R0269
Language: ro
Date: 2020-12-04 00:00:00
Title: Regulamentul delegat (UE) 2021/269 al Comisiei din 4 decembrie 2020 de modificare a Regulamentului delegat (UE) 2020/427 în ceea ce privește data aplicării modificărilor anumitor norme de producție detaliate pentru produsele ecologice din anexa II la Regulamentul (UE) 2018/848 al Parlamentului European și al Consiliului (Text cu relevanță pentru SEE)

22.2.2021   
               
               
                  RO
               
               
                  Jurnalul Oficial al Uniunii Europene
               
               
                  L 60/24
               
            
         REGULAMENTUL DELEGAT (UE) 2021/269 AL COMISIEI
         din 4 decembrie 2020
         de modificare a Regulamentului delegat (UE) 2020/427 în ceea ce privește data aplicării modificărilor anumitor norme de producție detaliate pentru produsele ecologice din anexa II la Regulamentul (UE) 2018/848 al Parlamentului European și al Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2018/848 al Parlamentului European și al Consiliului din 30 mai 2018 privind producția ecologică și etichetarea produselor ecologice și de abrogare a Regulamentului (CE) nr. 834/2007 al Consiliului (1), în special articolul 12 alineatul (2) litera (e), articolul 14 alineatul (2) litera (c) și articolul 15 alineatul (2) literele (a) și (d),
         întrucât:
         
                     (1)
                  
                  
                     Din cauza izbucnirii pandemiei de COVID-19 și din cauza crizei aferente din domeniul sănătății publice, Regulamentul (UE) 2020/1693 al Parlamentului European și al Consiliului (2) a amânat cu un an data aplicării Regulamentului (UE) 2018/848, împreună cu alte date conexe menționate în Regulamentul (UE) 2018/848.
                  
               
                     (2)
                  
                  
                     Regulamentul delegat (UE) 2020/427 al Comisiei (3) a modificat Regulamentul (UE) 2018/848 în ceea ce privește anumite norme de producție detaliate pentru produsele ecologice. Din motive de securitate juridică, respectivele norme de producție trebuie să se aplice de la data aplicării Regulamentului (UE) 2018/848.
                  
               
                     (3)
                  
                  
                     Prin urmare, Regulamentul delegat (UE) 2020/427 trebuie modificat în consecință,
                  
               
                     (4)
                  
                  
                     Deoarece trebuie să se aplice în regim de urgență, prezentul regulament trebuie să intre în vigoare la data publicării în Jurnalul Oficial al Uniunii Europene și să se aplice de la 1 ianuarie 2021,
                  
               ADOPTĂ PREZENTUL REGULAMENT:
         
            Articolul 1
            La articolul 2 din Regulamentul delegat (UE) 2020/427, al doilea paragraf se înlocuiește cu următorul text:
            „Se aplică de la 1 ianuarie 2022.”
         
         
            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.
            Se aplică de la 1 ianuarie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 4 decembrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 150, 14.6.2018, p. 1.
         
            (2)  Regulamentul (UE) 2020/1693 al Parlamentului European și al Consiliului din 11 noiembrie 2020 de modificare a Regulamentului (UE) 2018/848 privind producția ecologică și etichetarea produselor ecologice în ceea ce privește data de aplicare a acestuia și anumite alte date menționate în regulamentul respectiv (JO L 381, 13.11.2020, p. 1).
         
            (3)  Regulamentul delegat (UE) 2020/427 al Comisiei din 13 ianuarie 2020 de modificare a anexei II la Regulamentul (UE) 2018/848 al Parlamentului European și al Consiliului în ceea ce privește anumite norme de producție detaliate pentru produsele ecologice (JO L 87, 23.3.2020, p. 1).